bladspor
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Blad
Bladspor er den delen av ledningsvevet i en karplante som forbinder stengelens og bladenes ledningsvev. Hvert bladspor er en ledningsstreng som bøyer av fra resten av stengelens ledningsvev og går videre gjennom primærbarken mot et blad. Et blad kan ha ett eller flere bladspor, og bladsporene kan rekke over ett eller flere internodier.
Ledningsvevet i stengelen, bladsporene og ledningsvevet i blader ("nervene") er ikke adskilt, men deler av det samme vevet som forgrener seg i planten. Hver av ledningsstrengene i en stengel gir opphav til flere bladspor. Sett under ett kalles en slik forgrenet ledningsstreng med flere bladspor for et sympodium. Bladsporene er videre direkte forbundet med ledningsstrengene i bladet.Hos bregner og frøplanter etterlates det et brudd i stengelens ledningsvev over stedet der bladsporet bøyer av. Cellevevet i bruddet er grunnvev (parenkym) istedenfor ledningsvev. Hos bregner kalles dette bruddet bladluke eller bladgap. Les mer i Store norske leksikon ledningsvev fotosyntese planteanatomi blad